google/wiki40b huggingface dataset:
Irena Narmontaitė

Biografija

1968 m. baigė Kretingos vidurinę mokyklą, metus mokykloje dirbo laborante. 1975 m. baigė Vilniaus universitetą, gydytoja. Internatūrą atliko Respublikinėje Šiaulių ligoninėje.
1976–1979 m. Mažeikių rajono centrinės ligoninės terapeutė, 1979–1997 m. Kretingos rajono centrinės ligoninės gydytoja funkcionalistė, terapinių kabinetų vedėja. 1997 m. VšĮ Kretingos Pirminės sveikatos priežiūros centro apylinkės terapeutė, nuo 2002 m. vyr. gydytoja.
Partijos Lietuvos krikščionys demokratai, nuo 2008 m. Tėvynės sąjunga - Lietuvos krikščionys demokratai Kretingos rajono skyriaus narė. 2000–2003 m., 2003–2004 m., 2007 m. ir 2011 m. (mandato atsisakė) Kretingos rajono savivaldybės tarybos narė.
Karolis Jackus

Karolis Jackus (1909 m. spalio 29 d. Poškai, Joniškio valsčius – 1997 m. lapkričio 1 d. Pagėgiai) – Lietuvos tautodailininkas tapytojas.

Biografija

Savamokslis. 1940–1971 m. dirbo buhalteriu Meškuičių, Šiaulių, Šilutės įmonėse.

Kūryba

Parodose dalyvavo nuo 1955 m. Jo paveikslai – gamtos („Gegužis“ 1959–1960 m., „Šyša neša ledus“ 1972 m., „Lapkričio sniegas“ 1975 m., „Žiemos vaizdelis“ 1978 m., „Pavasaris“ 1980 m., miesto („Taikus Klaipėdos senamiesčio gyvenimas“ 1974 m.), ūkio darbų („Kumečio daina“ 1966 m., „Praeities laikų sėjėjas“ 1974 m.) vaizdai, natiurmortai su gėlėmis („Gėlės iš laukų“ 1962 m., „Vasaros laikų natiurmortas“ 1974 m.) Peizažai panoraminiai, erdviniai, kartais išryškinamas motyvo fragmentas. Figūrinių kompozicijų figūrėlės nedidelės, netaisyklingo piešinio. Paveikslai kruopščiai, detaliai nutapyti, dekoratyvūs, neryškių spalvų, vyrauja žalias, rudas, pilkas koloritas, ramios, lyriškos nuotaikos. Kūrinių turi Lietuvos dailės muziejus, Nacionalinis Čiurlionio dailės muziejus, Šilutės muziejus.
Tikrasis longanas

Augalo morfologija

Vaisiai apvalus, auga kekėje, kaip vynuogės, iš viršaus yra padengti tvirtu šviesiai rudu ar rausvu nevalgomu apvalkalu. Sultingas longano minkštimas labai aromatingas, skoniu primenantis ličį. Vaisiaus viduje yra kieta tamsiai raudona sėkla.

Vardai

Tikrojo longano pavadinimas kilęs iš Vietnamo Longan provincijos pavadinimo. Jis dar vadinamas: angl. Cats Eye, Dragon´s Eye, Dragon´s Eye Fruit, Dragon's Eye, Dragons Eye, Longan, Lungan, vok. Longanbaum, Longanbeere, Longane, isp. Longán, Mamoncillo Chino, Mamoncillo Chino (Cuba), portug. Longana, Olho-De-Dragão (Brazil), Pitomba Longana, taj. ลำไย, Lamyai, jap. Rongan, Ryugan ir kt.

Panaudojimas

Tikrojo longano vaisiai turi daug cukraus, vitamino C, kalcio, geležies ir fosforo. Longaną galima valgyti šviežią, dėti į vaisių ar aštraus skonio mišraines, virti, vartoti saldiems bei pikantiškiems valgiams, konservuoti ir džiovinti. Džiovintas longano vaisius dedama į troškinamus saldžius arba rūgščius kiniškus patiekalus.
Ukrainos futbolo varžybos 2012–2013 m.

Istorija

Dvidešimtantrasis Ukrainos futbolo čempionatas buvo žaidžiamas nuo 2012 m. liepos 13 iki 2013 m. gegužės 26 d. 
Nugalėtojais tapo Donecko „Šachtar“. Tai buvo aštuntasis čempionų titulas.
Charkivo „Metalist“ - netikėtai užėmė antrą vietą. Jiems tai pirmas toks pasiekimas.
Kijevo „Dinamo“ tenkinosi vos trečia vieta. Daugkartiniai čempionai ir vicečempionai pirmą kartą po ilgo dominavimo nukrito iki trečiosios vietos.
Runionių piliakalnis

Piliakalnis

Piliakalnis įrengtas atskiroje kalvoje. Aikštelė ovali, pailga rytų – vakarų kryptimi, 40x15 m dydžio. Šiaurės, vakarų ir pietiniame šlaituose, 3-5 m žemiau aikštelės yra 10-20 m pločio terasos. Pietryčiuose kalvą nuo gretimos kalvos skiria 2-3 m gylio įduba. Šlaitai vidutinio statumo, iki 15 m aukščio.
Piliakalnis labai suardytas arimų, dirvonuoja.

Aplinkiniai piliakalniai

Antakščių II piliakalnis 2 kmJašiškio piliakalnis 5 kmVitkūnų piliakalnis (Utena) 6,5 kmMaišiakulės piliakalnis 3 kmPelenių piliakalnis 17 kmAlantos piliakalnis 6 kmPakryžės piliakalnis 5 kmSvobiškėlio piliakalnis 5 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Viduklė

Šnekta

Viduklės ir Nemakščių šnektą, priklausančią žemaičių raseiniškių tarmei, aprašė V. Vitkauskas („Baltistica“, t. VII(1), 33–35 p.).
Nyderlandų Antilų futbolo čempionatas

Nyderlandų Antilų futbolo čempionatas dar vadinamas Kopa Antiano yra aukščiausias Nyderlandų Antilų futbolo varžybos, prižiūrimos Nyderlandų Antilų futbolo federacijos. Čempionatas susideda iš Curaçao League ir Bonaire League. Iki ir įskaitant 1985 m. stipriausi Arubos futbolo klubai žaidė šiame čempionate.
Apeninų pusiasalis

Apeninų pusiasalis – vienas didžiausių pusiasalių Europoje. Jis tęsiasi apie 1 000 km nuo Alpių šiaurėje iki Viduržemio jūros pietuose. Apeninų pusiasalyje yra trys valstybės: Italija, San Marinas ir Vatikanas.
Pusiasalis užima 149 000 km² teritoriją. Išsikiša į Viduržemio jūrą per 1100 km. Jį skalauja Ligūrijos, Tirėnų, Jonijos, Adrijos jūros. Kranto linija raižyta nedaug, tik pietuose yra didelių pusiasalių (Kalabrijos, Salento, Gargano).
Beveik visą pusiasalio teritoriją užima Apeninų kalnai (aukštis iki 2914 m, Korno k.). Šiaurėje paviršius leidžiasi į Po žemumą. Pagal rytinę ir vakarinę pakrantes driekiasi neplačios kalvotų lygumų juostos. Pietvakarinėje dalyje pasireiškia vulkanizmas (Vezuvijus, Flergėjos laukai ir kt.). Upės trumpos, vasarą smarkiai nusenka (didžiausios – Tibras, Arnas, Volturnas).
Klimatas subtropinis, Viduržemio jūros tipo. Būdingos karštos vasaros ir vėsesnės, lietingos žiemos. Vyrauja subtropiniai krūmynai (makija, gariga) bei pušų ir ąžuolų miškai. Lygumose ir priekalnėse būdingi kultūriniai kraštovaizdžiai.
Jonas Božimovskis (vyresnysis)

Jonas Božimovskis (vyresnysis, 1610 m. spalio 11 d. Lietuvoje – 1673 m. sausio 8 d. Kėdainiuose) – religinių raštų rengėjas, Biblijos vertėjas.
Mokėsi Kėdainiuose, Slucke, 1632-37 m. studijavo Utrechto, Leideno universitetuose. 1638-52 m. Naujamiesčio, 1653–73 m. Kėdainių evangelikų reformatų kunigas ir Žemaičių superintendentas, nuo 1663 m. – Vilniaus superintendentas.
Su Samueliu Minvydu iš lenkų kalbos išvertė pagrindines stambiausio XVII a. lietuviškos raštijos paminklo Knygos nobažnystės krikščioniškos (1653) dalis – katekizmą, maldyną ir pamokslus. Kaip sinodo atstovas sykiu su kitais pripažinęs B. Chilinskio Biblijos vertimą netinkamu, pats ėmėsi versti, pradėdamas nuo Naujojo Testamento. Po mirties šį darbą tęsė sūnus Jonas Božimovskis (jaunesnysis).

Literatūra

Vaclovas Biržiška. Aleksandrynas. T. I, Čikaga, 1960, p. 308–310.
Kulkosvaidis

Kulkosvaidis – visiškai automatinis šaunamasis ginklas, pertaisymui ir iššovimui naudojantis šūvio metu sprogusio parako dujų energiją (tuo tarpu gatlingai tam naudoja šalutinę, ne parako energiją). Gali būti tiek nešiojamas, tiek stacionarus (įtaisytas laivuose, sraigtasparniuose, lėktuvuose). Dažniausiai iššauna kelis šimtus kartų per minutę, šoviniai tiekiami iš pastovių ar išsiardančių juostų ar disko, būgno, dėžutės formos dėtuvių.
Deflimpiada

Deflimiada arba Deflimpinės žaidynės (angl. deaf-kurčias + gr. ολυμπιακοί αγώνες-olimpinės rungtynės) – tarptautinės daugiašakės sporto varžybos, kuriose dalyvauja turintys klausos sutrikimų sportininkai. Vyksta kas ketverius metus, jas savo narėms-valstybėms organizuoja Tarptautinis kurčiųjų sporto komitetas (angl. International Committee of Sports for the Deaf).

Istorija

Pirmosios pasaulinės kurčiųjų sporto varžybos įvyko dar 1924 m. Paryžiuje. Tąkart dešimties šalių atstovai varžėsi lengvosios atletikos, šaudymo, plaukimo, futbolo ir dviračių sporto šakose. Įkvėpti sėkmingos patirties delegacijų vadovai sutarė tokias varžybas rengti ir ateityje. Nuo 1949 m. vyksta ir atskiros žiemos kurčiųjų sporto pirmenybės. Kai 1955 m. Žaidynes pripažino Tarptautinis Olimpinis Komitetas, jos įgavo dabartinį pavadinimą – Deflimpiados, o rengimo principai sutapo su olimpiniais; Deflimpiadų dalyviai neberungtyniauja Parolimpinėse žaidynėse. Paskutiniu laiku į metais vėliau po Olimpinių žaidynių vykstančias Deflimpiadas savo atstovus siunčia daugiau kaip 90 nacionalinių federacijų.

Žaidynės

Vasaros Deflimpinės žaidynės vyko šiuose miestuose: Paryžiuje (1924 m.), Amsterdame (1928 m.), Niurnberge (1931 m.), Londone (1934 m.), Stokholme (1939 m.), Kopenhagoje (1949 m.), Briuselyje (1953 m.), Milane (1957 m.), Helsinkyje (1961 m.), Vašingtone (1965 m.), Belgrade (1969 m.), Malmėje (1973 m.), Bukarešte (1977 m.), Kelne (1981 m.), Los Andžele (1985 m.), Christchurche (1989 m.), Sofijoje (1993 m.), Kopenhagoje (1997 m.), Romoje (2001 m.), Melburne (2005 m.), Taipėjuje (2009 m.), Sofijoje (2013 m.), Samsune (2017 m.).
Rungtyniaujama šiose sporto šakose: badmintone, boulinge, dviračių lenktynėse, dziudo imtynėse, futbole, graikų-romėnų imtynėse, kalnų dviračių lenktynėse, karatė sporte, krepšinyje, kulkiniame šaudyme, laisvosiose imtynėse, lengvojoje atletikoje, orientavimosi sporte, plaukime, paplūdimio tinklinyje, stalo tenise, tekvondo imtynėse, tenise, tinklinyje.
Žiemos Deflimpinės žaidynės vyko šiose vietovėse: Zėfelde (1949 m.), Osle (1953 m.), Oberamergau (1955 m.), Montanoje (1959 m.), Ėrėje (1963 m.), Berchtesgadene (1967 m.), Adelsbodene (1971 m.), Leik Pleside (1975 m.), Meribelyje (1979 m.), Madonoje di Kampiljo (1983 m.), Osle (1987 m.), Banfe (1991 m.), Juliastunturi (1995 m.), Davose (1999 m.), Sundsvalyje (2003 m.), Solt Leik Sityje (2007 m.). Būsimoji Žiemos Deflimpiada įvyks Vankuveryje 2015 m.
Gebas

Kultas

Gebas dievų Šu ir Tefnut sūnus. Jam su jo seserimi ir žmona Nut gimė Ozyris ir Izidė, Setas ir Neftidė.
Jis yra geranoriškas dievas. Yra susijęs su požemio viešpatija: vienas iš mirusiųjų teismo narių. Saugo gyvuosius ir mirusiuosius nuo gyvatės įgėlimo, aprūpina žmones viskuo, kas būtiniausia.
Iš dieviškojo Gebo išteka žemiškasis Nilas.
Kriaučiaus akmuo

Kriaučiaus akmuo – masyvus riedulys Kelmės rajone, Pakražančio seniūnijoje, Vileikių kaime. Riedulys guli plyname ariamame lauke, prie Kražių–Jauniškės kelio, beveik ant aptakios 157 m aukščio kalvos viršaus. Šis riedulys yra trečias pagal dydį Lietuvoje. Gamtos paminklu paskelbtas 1990 m.

Apibūdinimas

Riedulio ilgis – 7,84 m, plotis – 7,65 m, aukštis – > 4 m, didžiausia horizontali apimtis – 23,2 m. Riedulio forma netaisyklinga, iš viršaus žvelgiant šiek tiek trikampiška, palyginti neblogai apzulinta; paviršius gana aptakus, turi, parvelkant riedulį, su storais lynais apibrūžintų vietų. Riedulį sudaranti uoliena – biotitinis-granitinis granitogneisas, melsvai pilkas su rusvom, rausvom dėmėm. Tiriant šlifą, nustatyti šie mineralai: plagioklazas, mikroklinas, kvarcas, granatas ir biotitas, cirkonas, apatitas. Kristalinių grūdelių dydžiai: mikroklino – iki 25 mm, kvarco – iki 5 mm, plagioklazo – 0,1-5 mm, granato ir biotito – iki 2 mm.

Istorija

Šis riedulys (tiksliau virš žemės paviršiaus prasikišusi nedidelė viršutinė jo dalis) vietos gyventojams buvo senai žinoma. Tačiau tik 1974 m. čia dirbę melioratoriai pirmąkart buldozeriu prastumdė žemę ir plačiau atidengė riedulio nugarą. 1985 m. akmuo dar labiau buvo atkastas, užsimota jį žūtbūt iškelti į paviršių, paskelbti gamtos paminklu, padaryti prieinamu lankytojams. Keletą metų niekaip nepavyko iš vietos pajudinti apie 600 tonų sveriančio riedulio. 1989 m., panaudojus iš Mažeikių naftos gamyklos pasiskolintus skriemulių blokus su rankos storumo lynais ir dviem į žemę įkasamais inkarais, pavyko riedulį ištempti į paviršių ir nuvilkti iki artimiausios Vileikių kaimo kalvelės.
Šiaurės Korėjos moterų futbolo rinktinė

Dopingas

2011 m. pasaulio taurės metu buvo diskvalifikuotos dvi Šiaurės Korėjos nacionalinės komandos futbolininkės dėl teigiamų dopingų testų. FIFA priėmė sprendimą nubausti Šiaurės Korėjos komandą ir neleido jai varžytis dėl patekimo į 2015 m. pasaulio čempionatą.
Birutė Kudzienė

Birutė Kudzienė (1927 m. gegužės 23 d. Dūkšte – 2010 m. birželio 1 d.) – chemikė, ilgametė Lietuvos mokslų akademijos chemijos ir cheminės technologijos instituto mokslinė bendradarbė.

Biografija

1967 m. apgynė technikos mokslų daktaro disertaciją.
Nuo 1960 m. iki 1989 m. Lietuvos mokslų akademijos chemijos ir cheminės technologijos instituto mokslinė bendradarbė.
Studijų metais Kauno politechnijos instituto moterų tinklinio rinktinės žaidėja.
Mokėjo rusų, vokiečių ir lenkų kalbas.
Ištekėjusi; vyras Antanas Kudzys (g. 1925 m.), inžinierius-statybininkas, akademikas, VGTU profesorius, sūnūs Vytautas (g. 1952 m.) ir Algirdas (g. 1956 m.).
Sarbriukenas

Pavadinimo kilmė

Nors dabartinėje vokiečių kalboje atrodo, kad miesto pavadinimas reiškia „Saro tiltai“ (vok. Brücken – „tiltai“), tačiau pirmasis tiltas čia nutiestas tik XVI amžiuje, nors romėnų laikais gyvenvietė jau buvo žinoma ir vadinosi Sarabrucca. Senovės germanų žodis Brucca reiškė „uolos“, „rieduliai“.
Šuniniai

Apibūdinimas

Vidutinio didumo žvėrys. Turi pailgą snukį ir ilgas kojas. Ramstosi pirštais su neįtraukiamais nagais (užpakalinių kojų pirmasis pirštas redukuotas). Uodega ilga, papurusi. Dantys 42, plėšrieji dantys dideli, su kerpamosiomis briaunomis. Mėsėdžiai. Greitai bėgioja, kai kurie ilgai persekioja auką. Daugelis gyvena urvuose.

Klasifikacija

Kai kurių šuninių klasifikacija tebėra mokslinių ginčų objektas. Taip naminiai šunys kartais vadinami Canis familiaris, o Amerikos mamalologų asociacija jį laiko vilko porūšiu (Canis lupus familiaris); raudonasis vilkas kartais neišskiriamas į atskirą rūšį; dingas klasifikuojamas kaip Canis lupus dingo, Canis dingo bei Canis familiaris dingo. Šeimoje 37 rūšys.
Baltasis alyvinis

Baltasis alyvinis  – atspari šalčiams senovinė vasarinė obelų veislė.

Aprašymas

Liaudiškos selekcijos vėlyva veislė, manoma, kad kilusi iš Baltijos šalių. Vaismedžiai vidutinio ūgio, retas vainikas rutuliškas (pietiniuose kraštuose, pvz., Ukrainoje piramidės formos). Atsparūs šalnoms ir lietingoms vasaroms, ištvermingi žiemą. Vidutiniškai atsparūs rauplėm ir kitom ligom. Lapai elipsės arba kiaušinio formos. Pasodinus medelį, kasmetinį derlių duoda po 2–3 metų.
Žydi vidutiniškai anksti. Vaisiai (vidutinis vieno svoris – apie 95 g) skinami rugpjūčio gale, vartojami švieži ir perdirbami, saugykloje išsilaiko 10–12 dienų. Obuoliai apvaliai kūgiški ar plačiai kiaušiniški, neaštriai briaunoti. Odelė plona, žalsvai geltona, prinokusių – gelsvai balta. Nuo suspaudimo ar sumušimo atsiranda tamsios dėmės, todėl sunkiai transportuojami. Minkštimas žalsvai baltas, purokas ir sultingas.
Neretai painiojama su „Popierinio“ obelų veisle (pastarosios veislės obuoliai prinoksta dviem savaitėms vėliau ir yra labiau rūgštūs, medeliai mažiau ištvermingi žiemos periodu ir nelabai atsparūs rauplėms).
Gimtadienio dovana

Gimtadienio dovana – viena iš trijų populiariausių proginių dovanų, įteikiama gimtadienio arba jubiliejaus proga. Tai viena iš seniausių tradicijų, paveldėta iš pagonybės laikų ir susijusi su kitais senoviniais ritualais, tokiais kaip apvalus tortas, žvakių uždegimas ir kt.

Istorija

Išliko įrodymų, kad senovės Egipte ir Indijoje buvo švenčiami dievybių ir svarbių asmenybių gimtadieniai. Senovės Kinijoje buvo minimi ir privačių asmenų gimtadieniai, kuriuose dalyvauti galėjo tik vyriškos giminės giminaičiai. Paprasti mirtingieji į šventines gimtadienio puotas su dovanomis būdavo kviečiami antikinėje Romoje ir Graikijoje, nors ten pradžioje gimtadieniai buvo daugiau skirti "gyvenimo palydovams" dievams, kuriems per šventę kaip gimtadienio dovanas paaukodavo vyną arba pyragą.
Vineba

Istorija

Vineba įkurta 1400 m. Osimpan Bondzie Abe. Nuo 1632 m. buvo britų prekybos postas. 1644 m. postas buvo apleistas. 1694 m. įrengtas fortas, kuris buvo sugriautas 1812 m. Britų Aukso kranto eros metais Vineba buvo nedidelis uostamiestis, iš kurio prekės plukdytos į Europą. XIX a. pastatyta bažnyčia. 1958 m. įkurtas universitetas.
ND Mura 05

Istorija

Klubas iširo 2013 m. Yra žaidęs elito divizione.
Dominique Dussault

Biografija

1970 m. dainininkė su daina „Marlène“ (muzikos ir žodžių autoriai – Eddie Barclay ir Jimmy Walter) atstovavo Monakui Eurovizijos konkurse, vykusiame Amsterdame. Kūrinys buvo skirtas pašlovinti žymiai vokiečių-amerikiečių aktorei ir dainininkei Marlene Dietrich (1901–1992). Su 5 taškais tarp 12 dalyvavusių valstybių užėmė 8 vietą.
Vėlesnė Dominique karjera nebuvo tokia sėkminga. Po ne itin sėkmingo dalyvavimo Eurovizijos dainų konkurse, vėliau laimėjo European Singing Tour Cup. Išleidusi kelis singlus, vėliau persikėlė į Oberžanvilį (Prancūzija), kur ji gyvena ir dirba iki šiol.
Dumnavos piliakalnis

Piliakalnis

Tai kalva, kurios viršuje buvo įrengta 110 x 40 m dydžio aikštelė. Jos pakraščius juosia pylimas. Aikštelės šiaurės rytų dalyje esantis 2 m aukščio pakilimas greičiausiai yra ordino laikų pastatų liekanos. 2,5 km į vakarus esantis piliakalnis, minimas Brunau vardu, kartais laikomas antruoju Dumnavos piliakalniu.

Aplinkiniai piliakalniai

Tvangstės pilis 37 kmYluva 12 km
My Man

Istorija

Singlas debiutavo radijo stotyje BBC Radio 1. 2009 m. liepos 8 d. Jade atliko pirmą kartą gyvai šią dainą per laidą „BBC Switch“. „My Man“ turėjo būti pirmasis singlas, pristatysiantis jos debiutinį albumą, tačiau singlas net nebuvo reklamuojamas bei pristatinėjimas. To priežastis, yra ta, kad Jade pakeitė Keisha Buchanan populiarioje grupėje „Sugababes“. Ir grupės singlas „About a Girl“ (su Jade vokalais buvo išleistas tą pačią dieną, kaip ir „My Man“).
BBC kritikė davė dainai teigiamą įvertinimą.

Vaizdo klipas

Vaizdo klipas buvo nufilmuotas 2009 m. liepą Los Andžele.  Klipo premjera įvyko 2009 m. rugpjūčio 1 d.
Klipe matoma Jade įeinantį į namus, kur miega vyriškis. Vyras pabunda ir pradeda sekti Jade su žibintuvėliu. Klipo pabaigoje Jade šoka lauke prie namo. Atsibudęs vyriškis supranta, jog jam tik prisisapnavo.
Stokholmo konferencija

Stokholmo konferencija – lietuvių politinių centrų įvairiose šalyse atstovų pasitarimas 1917 m. spalio 18-spalio 20  d., taip pat ir 1918 m. sausio 3-sausio 6 d.
Pirmojoje Stokholmo konferencijoje dalyvavo lietuvių politinių centrų atstovai iš Rusijos, Šveicarijos, Skandinavijos, JAV. Vokietijos okupuotą Lietuvą atstovavo Lietuvos Tarybos vicepirmininkas Jurgis Šaulys. Konferencija priėmė rezoliuciją, reikalaujančią, kad kariaujančios valstybės pripažintų Lietuvą nepriklausoma valstybe. Taip pat visi užsienio valstybėse gyvenantys lietuviai buvo raginami imtis aktyvios informacinės - agitacinės veiklos už Lietuvos nepriklausomą valstybę. Konferencija taip pat pripažino Lietuvos Tarybą lietuvių tautos aukščiausiu organu.
Antrojoje Stokholmo konferencijoje priimta rezoliucija reikalavo, kad Rusija ir Vokietija pripažintų Lietuvos nepriklausomybę etnografinėse ribose, kad lietuvių atstovai būtų priimti kaip lygiaverčiai dalyviai bet kokiose taikos derybose. Rezoliucijoje taip pat reikalauta leisti lietuvių tautai deklaruoti savo norus be jokio išorinio spaudimo, leisti sušaukti lietuvių tautos Steigiamąjį Seimą Vilniuje.
Partick Thistle FC

Istorija

Klubas įkurtas 1876 m.
Litwa (Kaunas)

Litwa (lenk. Lietuva) – Lietuvos Rytų komisijos prie Užsienio reikalų ministerijos dienraštis, leistas 1920–1923 m. Kaune lenkų kalba.

Istorija

Rašė visuomenės gyvenimo klausimais, paskelbė V. Krėves, A. Vienuolio, Žemaitės kūrinių vertimų.
Redagavo Zigmas Žemaitis, L. Roškauskienė.
KK182

Trasa

Kelias prasideda Marijampolėje, P. Armino gatvėje, piečiau geležinkelio Marijampolė – Šeštokai. Eina per Marijampolės ir Lazdijų rajonus. Prie kelio yra šie miestai ir gyvenvietės: Liepynai, Netičkampis, Liudvinavas, Želsva, Ramanavas, Vartai. Baigiasi Tūriškiuose, šiauriau Krosnos, sankryžoje su  131  Alytus–Simnas–Kalvarija . Kelias du kartus kerta Šešupę – ties Liudvinavu ir ties Pabuktės kaimu.
Algimantas Rimkūnas

Biografija

1970-1975 m. mokėsi Vilniaus universitete, įgijo ekonomisto-matematiko kvalifikaciją. Studijavo Ekonominės kibernetikos katedros aspirantūroje. Ekonomikos mokslų kandidatas (1981 m.), docentas (1985 m.). 1992 m. nostrifikavus – socialinių mokslų daktaras.
1975-1992 m. dėstė Vilniaus universiteto Finansų apskaitos fakultete, docentas. Buvo Ekonomikos fakulteto prodekanu.
1990–1992 m. buvo Užsienio reikalų ministerijos ekspertas-patarėjas, patarėjas-konsultantas, referentas. 1992-1995 m. – Lietuvos ambasados Belgijos Karalystėje patarėjas ekonomikos klausimais.
1995-1996 m. – Užsienio reikalų ministerijos sekretorius, 1996-2000 m. – viceministras. Vadovavo Lietuvos įstojimo į Pasaulio prekybos organizaciją deryboms.
1997 m. - Nepaprastojo ir įgaliotojo ambasadoriaus diplomatinis rangas.
2000-2005 m. – Lietuvos nuolatinis atstovas, ambasadorius prie Jungtinių Tautų biuro ir kitų tarptautinių organizacijų Ženevoje. 2005 – 2007 m. – Užsienio reikalų ministerijos valstybės sekretorius. 2007-2012 m. – Lietuvos ambasadorius Portugalijoje. 2012-2013 m. A. Rimkūnas buvo Užsienio reikalų ministerijos JT, tarptautinių organizacijų ir žmogaus teisių departamento direktorius.
2013 - 2016 m. - Finansų viceministras, atsakingas už klausimus, susijusius su Lietuvos naryste ES ir kitose tarptautinėse organizacijose, euro įvedimu bei fiskaline politika.
2016 lapkričio mėn. - 2019 m. sausio mėn. buvo Lietuvos ambasadorius Švedijoje.
2019 m. liepos mėn. išrinktas Lietuvos ambasadorių klubo prezidentu.
2019 m. rugsėjo mėn. pradėjo dirbti Lietuvos Finansų ministro patarėju.
Apdovanotas ordino „Už nuopelnus Lietuvai“ Komandoro kryžiumi, ordino „Už nuopelnus Portugalijai“ Didžiuoju kryžiumi.
Birutė Galinienė (1948)

Biografija

1972 m. baigė Vilniaus universiteto Ekonomikos fakultetą. 1984 m. ekonomikos mokslų kandidatė.
Nuo 1972 m. Vilniaus universiteto dėstytoja, 1992–2002 m. Ekonomikos fakulteto prodekanė, 1993–2001 m. Visuomenės ūkio katedros, nuo 2001 m. Ekonominės politikos katedros vedėja, nuo 2002 m. Ekonomikos fakulteto dekanė; nuo 2005 m. profesorė.
1995 m. ir 1996 m. stažavo Lione, 1997 m. ir 1998 m. Savojos universitete (Prancūzija), 1998 m. Londone, 1999 m. Madride. Mokslinių darbų pagrindinės sritys: turto ekonomika ir vertinimas, verslo vertinimas.
Ukmergės garsas

Ukmergės garsas – visuomenės ir politikos dvisavaitis laikraštis, ėjęs 1924 m. sausio 15 d. – 1925 m. sausio mėn. Ukmergėje.

Istorija

Leido „Kultūros“ bendrovė. Skirtas Ukmergės apskrities gyventojams. Spausdino A. Slonimskio spaustuvė „Regina“ Ukmergėje.
Rašė kultūros, švietimo, žemės ūkio, ekonomikos, socialiniais ir kitais klausimais.
Redagavo Jonas Žukas.
Chameleono žaidimai

„Chameleono žaidimai“- 1986 m. Lietuvos kino studijoje TSRS Centrinės televizijos užsakymu sukurtas 2-jų serijų meninis filmas pagal Ž. P. Sartro pjesę „Tikra tiesa“. Filmo trukmė – 137 min.

Siužetas

Paryžius, 1955 m. Nuo policijos besislapstantis sukčius Žoržas de Valera, korespondento Sibilo prašymu apsimetinėja esąs iš TSRS pabėgusiu ministru Dubovu. Sibilo dukra paaiškina Žoržui tikrąjį šio vaidinimo tikslą: tariamojo Dubovo pagalba apšmeižti grupę žurnalistų. De Valera, nenorėdamas tapti provokacijos dalyviu, pasislepia. Bet vietoje jo randamas kitas pretendentas Dubovo vaidmeniui.
Satanizmas

Satanizmu vadinama keletas pasaulėžiūrinių sistemų ir praktikų. Kasdienėje kalboje satanizmas dažniausiai suprantamas kaip Šėtono (pagal biblinį krikščioniškąjį supratimą) garbinimas.
Mokslininkai "satanizmu" vadina keletą skirtingų pasaulėžiūrų ir praktikų, iš kurių žinomiausios yra LaVey satanizmas ir teistinis satanizmas. Bendriausia prasme satanizmu vadinama pasaulėžiūra, iš savo išpažinėjo reikalaujanti susitapatinimo su blogio simboliais ir opozicijos tradicinės religijos turiniui. Satanistinę pasaulėžiūrą konkretaus asmens ar bendruomenės atveju gali lydėti tikėjimas ar netikėjimas Dievo buvimu, magijos pripažinimas ar atmetimas. Be to, saviidentifikacijai pasirinkti blogio simboliai gali būti labai įvairūs.

LaVey satanizmas

Griežtąja prasme nuoseklūs A. Sz. LaVey'aus sekėjai nevadintini satanistais, nes netiki Šėtono buvimu. Tačiau jie laikosi aktyvios opozicijos krikščionybės atžvilgiu ir susitapatina su blogio simboliais. Laikantis duotojo apibrėžimo, jie yra satanistai ta pačia prasme, kaip ir tariami Velnio garbintojai, aprašomi Raganų kūjyje.
Paplūdimio tenisas

Paplūdimio tenisas – rakečių sportas, kuris pasižymi teniso ir paplūdimio tinklinio elementais.
Paplūdimio teniso aikštės išmatavimai – kaip tinklinio (16 m x 8 m). Tinklo aukštis – 170 cm. Žaidžiamas specialiomis raketėmis, panašiomis į padelio tenisą, ir specialiais kamuoliukais.

Lietuvoje

Žaidžiamas nuo 2011 m. Paplūdimio teniso veiklą šalyje prižiūri Lietuvos teniso sąjunga.
2013 m. įvyko pirmasis Lietuvos paplūdimio teniso čempionatas.